LIETUVOS RESPUBLIKOS APLINKOS MINISTERIJA Biudžetinė įstaiga, A. Jakšto g. 4/9, LT-01105 Vilnius, tel. (8~5) 266 3661, faks. (8~5) 266 3663, el. p. info@am.lt, http://www.am.lt. Duomenys kaupiami ir saugomi Juridinių asmenų registre, kodas 188602370
Lietuvos Respublikos Vyriausybei	2016-10-11	Nr.	(23-1)-D8-7661

Dėl Lietuvos Respublikos vyriausybės nutarimo „Dėl AUKŠTADVARIO REGIONINIO parko ir jo zonų bei buferinės apsaugos zonos ribų plano PATVIRTINIMO“ PROJEKTO

Atsižvelgdami į Lietuvos Respublikos Vyriausybėje 2016-009-27 vykusio ministerijų atstovų pasitarimo metu išsakytas Lietuvos Respublikos Vyriausybės Kanceliarijos Teisės departamento pastabas (2016-09-16 išvada Nr. NV-2901) Lietuvos Respublikos Vyriausybės nutarimo „Dėl Aukštadvario regioninio parko ir jo zonų bei buferinės apsaugos zonos ribų plano patvirtinimo“ projektui (toliau – Projektas), teikiame pakoreguotą Projektą.

Dėl pastabų Nr. 3 ir Nr. 5 paaiškiname, kad terminai “apyežeris”, “pakraštinės akumuliacijos reljefas”, “keiminė terasa” ir pan. yra nusistovėję, mokslinėje literatūroje naudojami terminai, neturintys Lietuvos Respublikos terminų banke aprobuotų atitikmenų. Jų pakeitimas naujadarais ar išplėstiniais paaiškinimais netikslingas, nes perkrautų teisės aktą ir apsunkintų jo suprantamumą. Pažymime, kad apyežeris (ežero artima aplinka, tiesiogiai su juo susijusi gyvosios ir negyvosios gamtos ryšiais) – neatsiejama ežero ekosistemos dalis, kurios kraštovaizdžio (pagal Saugomų teritorijų įstatymą – žemės paviršiaus gamtinių ir (ar) antropogeninių komponentų, susijusių medžiaginiais, energetiniais ir informaciniais ryšiais, teritorinio junginio) išsaugojimas būtinas siekiant išsaugoti pačią ežero hidrografinę struktūrą ir ekologinę kokybę.

Dėl pastabos Nr. 4 paaiškiname, kad 2.17 punkte nurodytas draustinio tikslas atitinka Kultūros paveldo vietovės apraše nustatytus apsaugos tikslus ir yra suformuluotas atsižvelgiant į Kultūros ministerijos siūlymus. Pažymime, kad Kultūros vertybių registre esančiame kultūros paveldo vietovės apraše yra aprašyti šios vietovės tradicinės architektūros bruožai, todėl teiginys dėl terminų neaiškumo ir galimo nevienodo supratimo yra nepagrįstas.

PRIDEDAMA:

1. Lietuvos Respublikos Vyriausybės nutarimo „Dėl Aukštadvario regioninio parko ir jo zonų bei buferinės apsaugos zonos ribų plano patvirtinimo“ projektas, 4 lapai.

Aplinkos ministras Kęstutis Trečiokas	Linas Jonauskas

V. Rukas, 8 659 64335, el. p. vytautas.rukas@vstt.lt